המחבר: ראובן גורביץ

החומר: ספר בראשית

כיתות החטיבה ז - ט.

בס"ד

ספר בראשית פרק ג – חטא האדם והאישה שאכלו מעץ הדעת ועונשם

1. סדר את הנושאים לפי הופעתם בפרק.

|  |  |
| --- | --- |
|  | **הנושאים שבתוך הפרק** |
|  | האדם קורא לאשתו חוה, ואדם מגורש מגן עדן כדי שלא יאכל מעץ החיים ויחיה לעולם |
| 1 | **הפיתוי**. הנחש מסית את האשה לעבור על צווי ה' ולאכול מעץ הדעת  |
|  | **העונשים**. ה' מעניש את הנחש, את האשה ואת האדם בגלל החטא של כל אחד מהם בעץ הדעת. |
|  | **התוכחה**. ה' מוכיח את האדם (המאשים את האשה) ואת האשה (המאשימה את הנחש) על חטאם. |
|  | **החטא**. האשה והאדם חוטאים ואוכלים למעץ הדעת. |

בדברי הנחש לאישה (בפרק **ג'**, פסוקים א – ה) הוא שינה פרטים אחדים מן הדברים שאמר ה'2 לאדם בנוגע לעצים בגן עדן. (בפרק ב', פסוקם טז – יז).

2. השלם בטבלה שלפניך את השינויים בדברי הנחש לאישה ביחס לדברים שה' אמר לאדם.

|  |  |  |
| --- | --- | --- |
|  | **דברי ה' לאדם (פרק ב', פסוקים טז – יז)** | **דברי הנחש לאישה (בפרק ג', פסוקים א – ה)** |
| **ההיתר** | ה' התיר לאדם לאכול מכל עצי הגן, "מכל עץ הגן אכול תאכל" (פסוק טז) | הנחש אינו מזכיר התר זה |
| **האיסור** | ה' אסר לאכול רק מעץ הדעת ("ומעץ הדעת טוב ורע לא תאכל ממנו") |  |
| **העונש**  | אם האדם יאכל מעץ הדעת הוא ימות, "כי ביום אכלך ממנו מות תמות") (פסוק יז) |  |
| **סיבה לאיסור האכילה** | לא כתובה |  |

3. עיין בפסוק יב ובפירוש רש"י שעליו.

מהו החטא הנוסף של האדם שמציין רש"י בדבריו?

4.

|  |
| --- |
| **העונשים שניתנו על חטא האכילה מעץ הדעת** |
| **העונשים לנחש (פס' יד – טו)** | **העונשים לאישה (פס' טז)** | **העונשים לאדם (פס' יז – יט)** |
| ארור אתה... | הרבה ארבה... | ארורה האדמה... |
| על גחונך תלך... | בעצב... | בזעת אפיך... |
| ואיבה אשית... | ואל אישך... | כי עפר אתה... |

5. עיין בפסוקים כב – כד

 איזה עונש נוסף קיבל האדם לאחר אכילתו מעץ הדעת, ומהי הסיבה לעונש זה?

6. עיין בפרק ב', פסוק יז.

 1) מהו הקושי המתעורר **בפרק ג'** בנוגע לעונש שניתן לאדם הראשון על החטא שלו?

 2) כיצד לאפשר ליישב קושי זה?

 היעזר בדברי רמב"ן: "ביום אכלך ממנו מות תמות" - **בעת שתאכל ממנו תהיה בן מות**... אבל הכוונה כי בעת שיצא יהיה חייב מיתה למלך, והוא ימית אותו כאשר ירצה.

7. מהו השם שבו קרא אדם הראשון לאשתו, ומהי המשמעות שלם שם זה? (פסוק כ)